રાજ્યની ભાજપ સરકારે નવો પરિપત્ર જાહેર કર્યો છે તેમાં હવે રેલી કે ધરણા યોજતા પહેલા શિફ્ટ મુજબ મંજુરી મેળવવી પડશે ત્યારબાદ ભાડું ચૂકવીને ધરણા યોજવા પડશે. સ્વાભાવિક રીતે રાજ્યની જનતાને સરકાર વિરુદ્ધ થતાં કોઈ ધરણા રોકવા માટે જ આ પરિપત્ર બહાર પાડ્યો હોય તેમ સુત્રોએ જણાવ્યું હતું. આ અંગે કોંગ્રેસ પ્રવક્તા હિમાંશુ પટેલે જણાવ્યું હતું કે સત્યાગ્રહ છાવણી ખાતે ઉપવાસ, ધરણા અને રેલી માટે લેવાતો ચાર્જનો પરિપત્ર રદ નહિ થાય તો કોંગ્રેસ ઉગ્ર આંદોલન કરશે.